《公莫舞》
明代·张宁

公莫舞，公莫舞。剑光翕赫，衣袖屡举。上摩头颅下足跗，前迎后送随仰偻。

挥霍星辰激风雨。庄不停，伯不语。白蛇中断夜哭妪，五色龙文气如许。

两虎自为雠，秦鹿去无所。鸿门一时公莫舞。

作者简介：张宁（1426—1496）字靖之，号方洲，一作芳洲，浙江海盐人，明朝中期大臣。景泰五年进士，授礼科给事中。丰采甚著，与岳正齐名，英宗尝称为“我张宁”云。成化中出知汀州，先教后刑，境内利病悉罢行之。后为大臣所忌，弃官归，公卿交荐，不起。能诗画、善书法，著有《方洲集》等。